Държавен вестник, бр. 26, 2018 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  26
за развитие на икономическия потенциал и 
увеличаване на благосъстоянието на насе-
лението.
44. Глобализирането на транспортните 
връзки способства за бързото разпространя-
ване на инфекциозни заболявания и епидемии 
в световен мащаб, излага на риск държавите 
и техните граждани, в т.ч. формирования-
та на въоръжените им сили, участващи в 
международни мисии и операции в сложни 
природни условия.
45. Енергийната сигурност е елемент на 
националната и е предпоставка за икономи-
ческа стабилност. Приоритет остава дивер-
сификацията на доставчиците и на пътищата 
за доставка на природен газ.
46. Република България се включва активно 
в осъществяването на Глобалната стратегия 
на ЕС в областта на сигурността и отбраната. 
Инициативата за изграждане на способности 
на Европейски съюз по сигурността дава въз-
можност за увеличаване на взаимодействието 
между службите за сигурност и между други 
институции в държавите – членки на ЕС, между 
тях и институциите на ЕС, както и за по-висока 
ефективност при противодействието на общи-
те асиметрични предизвикателства. Създават 
общи способности за адекватен и навременен 
отговор на външни конфликти и кризи, за 
елиминиране на заплахи от хибриден, кибер- 
и терористичен характер, защита на външните 
граници, управление на миграционните пото-
ци, водене на борба срещу трафика на хора и 
оръжие, а също за развитие на европейската 
отбранителна промишленост и хармонизиране 
на политиките в отбраната и сигурността.
ІІІ.2. Вътрешна среда на сигурност
47. Сред основните положителни фактори 
за вътрешната сигурност са утвърждаването 
на ролята на демократичните институции и 
процедури, функциониращата пазарна ико-
номика и финансовата стабилност, социал- 
но-икономическата стабилност и прогрес, 
реформата на държавната администрация и 
на ключови държавни институции в контекста 
на европейската ни интеграция.
48. Интегрална част на вътрешното зако-
нодателство са всички основни документи 
на Организацията на обединените нации, 
Съвета на Европа и Европейския съюз, регла-
ментиращи спазването на правата на човека 
и основните свободи. В страната е създаден 
правният инструментариум и са изградени 
институции за защита правата на човека и 
основните свободи, включително правото на 
самоопределение, на свободно самооргани-
зиране за целите на развитие на общности, 
формиращи се на етнически, възрастов, ре-
лигиозен, професионален или друг признак.
49. Съществен принос за гарантиране на 
националната сигурност има разузнавателната 
общност в Република България и службите 
за обществен ред, които осъществяват ранно 
предупреждение и други дейности от тяхна 
компетентност в интерес на сигурността на 
страната. Задълбочава се сътрудничеството 
със съответните структури на НАТО, ЕС, на 
страни членки и на други държави.
50. Като част от стратегията, осигурява-
ща позиционирането на Република България 
сред държавите – членки на ЕС, със стабилен 
икономически ръст и добро финансово състо-
яние и с цел постигане на по-висок кредитен 
рейтинг, подобряване на бизнес средата и за 
привличане на нови инвестиции, които ще до-
принасят за осигуряване на нови работни места 
и стабилизиране на социално-демографската 
ситуация в страната, държавните институции 
и бизнесът последователно осъществяват 
действия за присъединяването на Република 
България към Организацията за икономическо 
сътрудничество и развитие (ОИСР).
51. Механизмът за сътрудничество и про-
верка на Европейската комисия в областите 
правосъдие и вътрешни работи има същест-
вено значение за преодоляване на дефицитите 
в съдебната реформа, противодействието на 
корупцията и организираната престъпност.
52. Корупцията, и в частност корупцията 
по високите етажи, остава един от основните 
проблеми на съвременното българско обще-
ство. Нейното разпространяване е следствие 
от непрозрачната промяна на собствеността, 
неадекватното регулиране на обществените 
и икономическите отношения, неефективния 
контрол и пропуските в правораздаването. 
Корупцията заплашва съществуването и спаз-
ването на социалните, правните и моралните 
норми, засилва потенциала на организираната 
престъпност, уронва авторитета на властите, 
отслабва тяхното функциониране и компроме-
тира провежданите реформи. Възможности за 
корупция създават недостатъците в управле-
нието на държавата и общините, изразяващи 
се в съзнателно или поради некомпетентност 
увеличаване и усложняване на разрешителни 
и лицензионни режими, излишни контролни 
функции на административните органи, липса 
на необходимата прозрачност и последовател-
ност при възлагане на обществени поръчки и 
разходване на публичните средства.
53. Непосредствена заплаха за национална-
та сигурност представлява задълбочаващата 
се демографска криза наред с негативните 
последици от нея в почти всички сфери на 
българското общество. Поради това, че упра-
влението на такава криза е един комплексен 
и най-вече – инертен процес, резултатите от 
предприетите действия ще се проявят след 
години и дори десетилетия. Отлагането, 
както и предприемането на непълни или на 
неадекватни мерки ще има тежки последици 
за жизненоважните национални интереси.
54. Сред основните заплахи са органи-
зираната престъпност и трансграничната 
престъпност, особено трафикът на наркотици